**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2020 METŲ PRIEMONIŲ PLANO PATVIRTINIMO**

2020 m. vasario 13 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos savivaldybių aplinkos apsaugos rėmimo specialiosios programos įstatymo 2 straipsnio 3 dalimi, Plungės rajono savivaldybės taryba n u s p r e n d ž i a:

Patvirtinti Plungės rajono savivaldybės Aplinkos apsaugos rėmimo specialiosios programos 2020 metų priemonių planą (pridedama).

Savivaldybės meras

SUDERINTA:

Administracijos direktorius M.Kaunas

Finansų ir biudžeto skyriaus vedėja D. Mažeikienė

l.e.p. Vietos ūkio skyriaus vedėjas A.Liutika

Juridinio ir personalo administravimo skyriaus vyr. specialistas S.Žilinskas

Kalbos tvarkytojas A. Eidukaitis

Sprendimą rengė Vietos ūkio skyriaus specialistas Evaldas Jankauskas

PATVIRTINTA

Plungės rajono savivaldybės

tarybos 2020 m. vasario 13 d.

sprendimu Nr. T1-

|  |  |  |  |
| --- | --- | --- | --- |
|  |  |  |  |
|  | **PLUNGĖS RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2020 METŲ PRIEMONIŲ PLANAS** |
|  |  |  |  |
|  | **PAJAMOS** |
|  |  |  |  |
|  | **Eil. Nr.** | **Pajamų šaltiniai** | **Numatoma surinkti lėšų, tūkst. Eur** |
|  | 1. | Mokestis už aplinkos teršimą | 40,0 |
|  | 2. | Mokestis už medžiojamųjų gyvūnų išteklius | 16,0 |
|  | 3. | Kiti mokesčiai už valstybinius gamtos išteklius | 39,0 |
|  | 4. | Lėšos, gautos kaip želdinių atkuriamosios vertės kompensacija | 0,0 |
|  | 5. | Savanoriškos juridinių ir fizinių asmenų įmokos | 0,0 |
|  | 6. | Kitos teisėtai gautos lėšos | 0,0 |
|  | **IŠ VISO PAJAMŲ** | **95,0** |
|  |   |   |   |
|  | ***LĖŠŲ LIKUTIS 2020-01-01, tūkst. Eur*** | ***25,3*** |
|  | ***2020 m. NUMATOMOS PROGRAMOS LĖŠOS, tūkst. Eur*** | ***120,3*** |
|  |   |   |   |
|  | **Eil. Nr.** | **Priemonės** | **Numatyta skirti lėšų, tūkst. Eur** |
|  |  **I. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą** |
|  | 1.1. | Miško sklypų, kuriuose medžioklė nėra uždrausta, savininkų, valdytojų ir naudotojų įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos miškui. Kartografinės ir kitos medžiagos, reikalingos pagal Medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektų parengimo priemonės. | 16,0 |
|  | **IŠ VISO IŠLAIDŲ (I)** | **16,0** |
|  | **II. Programos lėšos, skirtos Savivaldybės Visuomenės sveikatos rėmimo specialiajai programai (20 procentų)**  |
|  | 2.1. | Visuomenės sveikatos rėmimo programa | 16,1 |
|  | **IŠ VISO IŠLAIDŲ (II)** | **16,1** |
|  | **III. Kitos aplinkosaugos priemonės, kurioms įgyvendinti naudojamos programos lėšos** |
|  | **3.1.** | **Aplinkos kokybės gerinimo ir apsaugos priemonės** | **33,2** |
|  | **3.2.** | **Atliekų tvarkymo infrastruktūros plėtros priemonės** | **0** |
|  | **3.3.** | **Atliekų, kurių turėtojo nustatyti neįmanoma arba kuris nebeegzistuoja, tvarkymo priemonės** | **5,0** |
|  | **3.4.** | **Aplinkos monitoringo, prevencinės, aplinkos atkūrimo priemonės** | **19,5** |
|  | **3.5.** | **Visuomenės švietimo ir mokymo aplinkosaugos klausimais priemonės** | **11,5** |
|  | **3.6.** | **Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės** | **17,0** |
|  | **3.7.** | **Kitos priemonės, kurios atitinka Įstatymo ir kitų teisės aktų, kuriais yra nustatytos savivaldybių funkcijos aplinkosaugos srityje** | **2,0** |
|  | **IŠ VISO IŠLAIDŲ (III)** | **88,2** |
|  | **IŠ VISO IŠLAIDŲ** | **120,3** |
|  |  |  |  |

1. **PLUNGĖS RAJONO SAVIVALDYBĖS ADMINISTRACIJOS**

**VIETOS ŪKIO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2020 METŲ PRIEMONIŲ PLANO PATVIRTINIMO“**

2020 m. vasario 3 d.

Plungė

**1. Parengto teisės akto projekto tikslai.**

Sprendimo projekto tikslas – patvirtinti Plungės rajono savivaldybės Aplinkos apsaugos rėmimo specialiosios programos 2020 metų priemonių planą.

 **2. Teisės akto projekto esmė, rengimo priežastys ir motyvai.**

 Sprendimo projektas parengtas vadovaujantis Lietuvos Respublikos savivaldybių aplinkos apsaugos rėmimo specialiosios programos įstatymo nuostatomis. Savivaldybės Aplinkos apsaugos rėmimo specialiosios programos (toliau – Specialioji programa) lėšos yra naudojamos:

 1. Finansiškai remti žemės sklypų, kuriuose medžioklė nėra uždrausta, savininkus, valdytojus ir naudotojus, įgyvendinančius žalos prevencijos priemones, kuriomis jie siekia išvengti medžiojamųjų gyvūnų daromos žalos (želdinių apdorojimas repelentais, aptvėrimas tvoromis ar apsauginėmis juostomis, želdinių, gerinančių laukinių gyvūnų natūralias mitybos sąlygas, veisimas ir kitos priemonės), atlyginti vilkų ūkiniams gyvūnams padarytą žalą, įsigyti kartografinę ir kitą medžiagą, reikalingą pagal Medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektams parengti – įplaukos pagal Lietuvos Respublikos savivaldybių aplinkos apsaugos rėmimo specialiosios programos įstatymo 3 straipsnio 2 punktą.

 2. Savivaldybės Visuomenės sveikatos rėmimo specialiajai programai (20 procentų Specialiosios programos lėšų, neįskaitant medžioklės plotų naudotojų mokesčių).

 3. Aplinkos kokybės gerinimo ir apsaugos priemonėms; atliekų, kurių turėtojo nustatyti neįmanoma arba kuris nebeegzistuoja, tvarkymo priemonėms; aplinkos monitoringo, prevencinėms, aplinkos atkūrimo priemonėms; visuomenės švietimui ir mokymui aplinkosaugos klausimais priemonėms.

 4. Želdynų ir želdinių apsaugai, tvarkymui, būklės stebėsenos, želdynų kūrimui, želdinių veisimui, inventorizavimo priemonėms bei kitos priemonės, kurios atitinka kitų teisės aktų, kuriais yra nustatytos savivaldybių funkcijos aplinkosaugos srityje.

 **3. Lėšų poreikis (jeigu teisės aktui įgyvendinti reikalingos lėšos).**

 2020 m. numatomos Programos lėšos - 120,3 tūkst. Eur.

 **4. Laukiami rezultatai.**

 Programa siekiama tobulinti aplinkosauginę infrastruktūrą, kurti sveiką gyvenamąją aplinką, didinti Plungės miesto ir rajono patrauklumą turizmui ir poilsiui, mažinti aplinkos teršimo šaltinių, spręsti gyvosios gamtos, kraštovaizdžio, biologinės įvairovės išsaugojimo ir atkūrimo bei gamtos išteklių apsaugos problemas, kompensuoti aplinkai padarytą žalą, didinti gyventojų kompetenciją aplinkos apsaugos srityje ir skatinti jų dalyvavimą sprendžiant rajono problemas, vystyti ekologinį švietimą.

 **5. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**6. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *-* | *-* |
| *Finansams* | *-* | *-* |
| *Socialinei aplinkai* | *Padaugės pritaikytų lankymui teritorijų, vykdomos aplinkosauginės akcijos skatins gyventojus tausoti aplinką, nebūti abejingais.* | *-* |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *Sumažės taršos šaltinių, bus vykdomos aplinkos kokybės gerinimo ir apsaugos priemonės. Želdynų būklei pagerinti numatomos atitinkamai apsaugos ir tvarkymo priemonės.* | *-* |
| *Administracinei naštai* | *-* | *-* |
| *Regiono plėtrai* | *-* | *-* |
| *Kitoms sritims, asmenims ar jų grupėms* | *-* | *-* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus specialistas Evaldas Jankauskas